text: Sund mad? Det kan faktisk smage godt
  29 januar 2013 kl. 17.00
  I aften vil en kok og en diætist bevise, at sund mad ikke behøver at være kedelig mad.
  Kokke og diætister er langt fra altid enige om, hvordan man laver god mad. 
  Men i aften går en kok og en diætist sammen i køkkenet på en restaurant i Haderslev for at lave en gourmetmiddag, der kan spises med god samvittighed.
  Han er kok og hun er diætist - og det er ingen hemmelighed, at han sværger mere til fløde i maden end hun gør. Men i aften vil de servere en gourmetmiddag, der er sund.
  Tidligere har Allan Didriksen og Malene Iskov sammen lavet arrangementer med blandt andet glutenfri mad og mad med lavt kolesterolindhold. I aften er det så den sunde gourmetmad, der kommer på bordet.
  Arrangementet i aften koster 295 kroner pr. person. For det beløb får gæsterne to retter, et glas vin og et sundt foredrag.
  